Yantra

Yantra (sanskriti keeles ‘värk', 'mehhanism’; tiibeti keeles ’khrul ’khor; hiina keeles 機 ji; jaapani keeles ki) on sõna-sõnalises tähenduses tööriist, vahend või seade. Rigveedas tähistab see vahendit millestki hoidumiseks või paastumiseks, teatavat vaimset tuge või barjääri. Pühendumuslikus praktikas on yantra enamasti kindla struktuuriga geomeetriline kujund.

Etümoloogiliselt tuleneb yantra tüvisõnast yam ('hoidma', 'toetama') koos sufiksiga -tra, mis viitab vahendile.Apte, Vaman Shivram (1965), The Practical Sanskrit Dictionary (Fourth revised and enlarged ed.), Delhi: Motilal Banarsidass Publishers, ISBN 81-208-0567-4. 

Yantrad on enamasti väiksemate mõõtmetega kui mandalad ning traditsiooniliselt on neis vähem värve.Yantras in the Hindu Traditions. BRILL. pp. 30–35. ISBN 90-04-12902-2. Budismis, eriti vadžrajaanas, on yantra üksteisest läbipõimunud kolmnurkadest moodustatud või keerulise sõlme kujuline võlumärk või amulett, mis peaks selle kandjat kaitsma.Ida mõtteloo leksikon: Yantra

Tavaliselt on yantrad seotud mõne jumalusega ja neid kasutatakse meditatsioonil, kaitseks halbade mõjutuste eest, eriliste võimete arendamiseks, rikkuse või edu saavutamiseks või muudel eesmärkidel.Denise Cush; Catherine Robinson; Michael York (21 August 2012). Encyclopedia of Hinduism. Routledge. pp. 1028–1029. ISBN 978-1-135-18978-5. Sageli kasutatakse neid igapäevastel rituaalidel kodus või templites ning kantakse talismanina.Khanna, Madhu (2005). "Yantra". In Jones, Lindsay (ed.). Gale's Encyclopedia of Religion (Second ed.). Thomson Gale. pp. 9871–9872. ISBN 0-02-865997-X. 

 Vaata ka 

 Mandala
 Mantra

 Viited 

Kategooria:Budism
Kategooria:Hinduism
Kategooria:Meditatsioon